ຄະນະໂຄສະນາອົບຮົມສູນກາງພັກ ແລະ ກອງບັນຊາການປ້ອງກັນສູນກາງ ສ້າງຂະບວນການຕ້ອນຮັບການກະກຽມກອງປະຊຸມໃຫຍ່ຂອງບັນດາໜ່ວຍພັກດ້ວຍການຫຼີ້ນກິລາເຕະບານ
ໃນຕອນແລງວັນທີ 9 ກໍລະກົດ 2020 ຜ່ານມາທີ່ເດີນບານເຕະສີໄທ ບ້ານພະຂາວ, ເມືອງ ໄຊທານີ, ນະຄອນຫຼວງວຽງຈັນ, ໄດ້ຈັດການແຂ່ງຂັນເຕະບານມິດຕະພາບ ລະຫວ່າງ ນັກກິລາຊາຍ ຄະນະໂຄສະນາອົບຮົມສູນກາງພັກ ກັບ ກອງບັນຊາການປ້ອງກັນສູນກາງ ເພື່ອເປັນການສ້າງຄວາມສາມັກຄີພາຍໃນພາຍນອກໃຫ້ ແໜ້ນແຟ້ນທັງເປັນການພັດທະນາຮ່າງກາຍໃຫ້ມີຄວາມອຸດົມສົມບູນ, ມີອາລົມຈິດທີ່ດີ ແລະ ມີສຸຂະພາບແຂງແຮງ ເພື່ອປະກອບສ່ວນເຂົ້າໃນການປະຕິບັດວຽກງານວິຊາສະເພາະໃຫ້ໄດ້ຮັບໝາກຜົນ, ມີຄຸນນະພາບ ແລະ ສໍາເລັດຕາມລະດັບຄາດໝາຍທີ່ວາງໄວ້.